Monica Gellerová

**Monica Elaine Gellerová** () je fiktívna postava v americkom sitkome *[[Priatelia (seriál)|Priatelia]]* a jedna zo šiestich hlavných postáv seriálu. Vytvorili ju tvorcovia seriálu David Crane a Marta Kauffmanová a stvárnila ju Courteney Coxová. Monica sa objavila vo všetkých 236 epizódach seriálu od premiéry 22. septembra 1994 do finále seriálu 6. mája 2004. Monica je známa pre svoju chorobnú čistotnosť, súťaživosť a obsendantno-kompulzívny charakter. Je mladšou sestrou Rossa Gellera a najlepšou kamarátkou Rachel Greenovej, ktorá sa k nej nasťahuje po úteku zo svojej svadby. Spolu bývajú pár rokov, až kým Monica nezačne chodiť s dlhoročným kamarátom a susedom Chandlerom Bingom, ktorý sa chce presťahovať k Monice, za ktorého sa neskôr vydá. Keďže sa im nedarí mať deti, adoptujú si dvojičky a presťahujú sa z bytu do domu na predmestí.

Tvorcovia najprv chceli do role Moniky obsadiť komičku Janeane Garofalovú. Coxová dostala pôvodne ponuku na Rachel, no odmietla ju, lebo chcela hrať Rachelinu najlepšiu kamarátku Monicu. A tak hrala Rachel nakoniec Jennifer Anistonová a Coxová dostala rolu Moniky. Predtým ako sa *Priatelia* začali vysielať, charakteristika Moniky bola medzi scenáristami silne debatovaná, hlavne kvôli tomu, že mala spať s mužom na prvom rande počas pilotného dielu. Kauffmanová obhajovala Moniku a argumentovala  riaditeľovi NBC Donovi Ohlmeyerovi, že to spraví Monicu príliš promiskuitnou. Napokon sa epizóda vysielala bez zmeny po tom, čo urobili anketu v publiku a ktorej výsledok bol v prospech pôvodnej dejovej línie. Monica mala v mladosti problémy s obezitou, tažkostí s romantickými vzťahmi a komplikovaný vzťah s matkou, čo sa stalo populárnou súčasťou jej postavy.

## Rola
Pracovitá kuchárka Monica je predstavená v pilotnej epizóde ako jedna z pätice blízkych priateľov žijúcich v New Yorku. Členmi pätice sú okrem nej jej starší brat Ross (David Schwimmer), susedia Joey (Matt LeBlanc) a Chandler (Matthew Perry) a bývalá spolubývajúca Phoebe (Lisa Kudrowová). Po tom, čo ju vyhľadá jej najlepšia kamarátka zo strednej školy Rachel (Jennfier Anistonová), ktorá utiekla zo svojej svadby, Monica jej dovolí bývať u nej, kým si zorganizuje svoj život.

Monica začne chodiť s Dr. Richardom Burkeom (Tom Selleck), starším mužom po rozvode, ktorý je zároveň najlepší kamarát jej otca a je od nej starší o 21 rokov. Spolu sa však dohodnú, že ukončia ich dlhotrvajúci vzťah po tom, čo vyjde najavo, že Richard nechce mať deti, zatiaľ čo Monica chce mať jedného dňa svoju vlastnú rodinu. Počas Rossovej druhej svadby v Londýne sa vyspí s Chandlerom. Vec, ktorá mala byť pôvodne príležitostná a jednorazová sa opakuje a Monica a Chandler si nakoniec vybudujú vzťah. Snažia sa ho však skryť pred priateľmi čo najdlhšie, ako to bude možné. Po odhalení ich vzťahu priateľom, ktorí sú tým nadšení, sa Monica a Chandler zoberú.

Po niekoľkých neúspešných pokusoch o svoje vlastné dieťa sa obaja dozvedia, že sú neplodní a napokon sa dohodnú na adopcii dieťaťa, ktoré sa má narodiť slobodnej matke Erice (Anna Farisová). Dvojica je prekvapená, keď Erica porodí dvojičky a pomenujú chlapca Jack po Monikinom otcovi a dievčatko Erica po jej biologickej matke.

## Vývoj

### Koncepcia a písanie
Tvorcovia seriálu David Crane a Marta Kauffmanová pôvodne predstavili *Priateľov* vtedajšiemu riaditeľovi NBC Warrenovi Littlefieldovi ako seriál, ktorý je o „tom špeciálnom čase vo vašom živote, kedy sú vaši priatelia vašou rodinou.“ Inšpirovaní vlastnými skúsenosťami zo žitia v New Yorku, tvorcovia sa pri písaní postáv voľne inšpirovali svojimi vlastnými priateľmi a rodinou; Monica je založená na Kauffmanovej. Jonathan Bernstein z *The Daily Telegraph* označil Monicu na základe pozorovania za „napätého zabijaka zábavy“. Keď sa *Priatelia* začali vysielať, väčšina prvých epizód sa točila okolo Moniky, s ktorou bola každá z hlavných postáv nejako spojená. Medzi hlavnými postavami bol jej brat, najlepšia kamarátka, predošlá spolubývajúca a dvaja susedia socializujúci sa v jej byte.

V pilotnej epizóde je Monica vykoľajená po tom, čo sa na rande vyspí s Paulom. Ten ju totiž dostal do postele, pričom jej klamal o svojom sexuálnom živote. Tvrdil totiž, že s nikým nespal už dva roky, po tom, čo ho opustila žena. Monica potom zistila, že nebola prvou, ktorú takto Paul napálil. Exekutíva v NBC sa najprv obávala, že diváci budú na Monikinu rolu reagovať nepriaznivo. Urobili anketu medzi divákmi v štúdiu, pričom sa pýtali, či spanie s niekým na prvom rande urobí Monikinu postavu príliš promiskuitnú. Don Ohlmeyer, vtedajší riaditeľ divízie západného pobrežia NBC, bol obzvlášť neústupný voči svojmu postoju k Monikinej roli v pilotnej epizóde, ktorú označil za „bežný sex“ a vytvoril predpojatý dotazník, v ktorom sa pýtal členov publika, či si myslia, že Monica je štetka. Kauffmanová pripomenula, že Ohlmeyer výslovne povedal, že Monica si zaslúžila byť podvedená. Týmto tvrdením sa scenáristka cítila byť urazená a odmietajúla Ohlmeyera ako mizogýna. Nakoniec sa však veci vyvinuli v prospech Moniky – divákom sa napriek všetkému postava Moniky páčila a epizóda sa odvysielala nezmenená.

V začiatkoch seriálu bol Monikin byt stanovený ako jeden z dvoch hlavných lokácií. V pilotnej epizóde bolo na dverách bytu číslo 5, ktoré však bolo zmenené na 20, po tom, čo tvorcovia ujasnili, že Monica býva na vyššom poschodí. Epizóda „O tom, ako nebol nikto pripravený“ v tretej sérii sa celá odohrávala v Monikinom byte, pretože rozpočet seriálu nebol dostatočne veľký na zabezpečenie ďalších scén alebo hosťujúcich celebrít. Počas finále seriálu Phoebe potvrdila, že každá postava bývala vo svojom živote aspoň raz v Monikinom byte.

#### Vzťah s Chandlerom Bingom
Andrew Harrison z amerického magazínu *[[The New Republic]]* verí, že tvorcovia nechali úmyselne rozísť sa hocijakú postavu, ktorá sa blížila k hranici života meniaceho vzťahu, pretože priatelia mali nakoniec aj tak zostať s ostatnými priateľmi. Pretože Joey a Monica boli na začiatku koncipovaný ako dve najviac atraktívne postavy, Crane a Kauffmanová ich pôvodne zamýšľali ako hlavný párik seriálu, ešte pred ich nahradením Rossom a Rachel. Nápad zavrhli po obsadení Matta LeBlanca do role Joeyho. Ten totiž svoju postavu poňal viac ako „veľký brat“, čo sa týka vzťahu jeho a Coxovej postavy. Podľa Allisona Piwowarskiho z Bustle by vzťah medzi Monicou a Joeym značne zmenil trajektóriu vývinu celého seriálu a mal by na postavy život-meniace efekty. Keď Martin Gitlin robil súhrn postavy Moniky v seriáli, vo svojej knihe *The Greatest Sitcoms of All Time* uviedol, že kým jej priatelia „boli len na to, aby čo najviac vyťažili zo svojich spoločenských životov,“ Monica sa „snažila nechať ostatných v rade,“ zatiaľ čo hľadala „toho pravého,“ ktorým sa prekvapivo stal jej blízky priateľ Chandler. Pár rokov predtým, ako Monikin a Chandlerov vzťah začal, Coxová raz v jednom rozhovore zažartovala, že pokiaľ bude mať jej postava niekedy sex s nejakou inou hlavnou postavou, pravdepodobne to bude Chandler. Crane a Kauffmanová nikdy nezamýšľali dať Monicu a Chandlera dokopy, no svoj názor zmenili po uvedomení si, že diváci sa „zamilovali“ do predstavy o Monike a Chandlerovi ako o páre. Robert Bianco z *USA Today* okomentoval, že „ich aféra prišla nečakane a tak nečakane ako prišla mala aj odísť, no diváci si ich rýchlo obľúbili.“ Nápad na ich vzťah však prišiel omnoho skôr, keď si scenáristi Scott Silveri a Shana Godlberg-Meehanová všimli chémiu medzi nimi v epizóde „O tom, ako Rachel pochopila“, kde vtedy nezamestnaná Monica tvárila ako Chandlerova osobná trénerka. Silveriho návrh bol zo začiatku vetovaný ostatnými scenáristami, ktorí mali pocit, že je ešte príliš skoro na uvedenie ďalšieho hlavného páru *Priateľov*. V tom čase sa totiž nedávno dali dokopy Rossa a Rachel. Po rozpade Rossovho a Rachelinho vzťahu v 3. sérii mali scenáristi pocit, že je správny čas na oficiálne uvedenie Moniky a Chandlera ako páru a že *Priatelia* „sa jednoducho nemôžu spoliehať na tento vzťah Rossa a Rachel“. Tiež sa domnievali, že Monica a Chandler im dajú zábavnú príležitosť objaviť úplne nové dejové línie.

Silveri a Goldberg-Meehanová zamýšľali udržať Monikin a Chandlerov vzťah v „nízkej miere“, aby ich rozlíšili od verejného vzťahu Rossa a Rachel. Aby zistili, ako by diváci reagovali na aféru Moniky a Chandlera v Londýne na Emilinej a Rossovej svadbe, scéna, v ktorej nahá Monica náhle vylezie spod periny Chandlerovej hotelovej postele, bola natočená pred tromi rôznymi testovacími skupinami divákov 9 mesiacov pred natáčaním. Každá zo skupín na prekvapenie reagovala nadšene. Napriek dobrému prijatiu medzi divákmi, Silveri a Goldberg-Meehanová si boli najprv neistí, či majú ich vzťah rozvíjať ešte ďalej a pokračovali s opatrnosťou tým, že Monica a Chandler spočiatku udržiavali svoj vzťah v tajnosti. Coxová a Perry sa najprv tiež obávali, no nakoniec akceptovali Monicu a Chandlera ako pár. Vzťah postáv bol nakoniec odhalený v epizóde „O tom ako všetci vedia že vedia“. Aj keď všetci priatelia súhlasia s ich vzťahom, Monikini rodičia sú najprv rozhorčení kvôli nedorozumeniu z minulosti, v ktorom figuroval aj Chandler.

Bianco pozoroval, že „pri väčšine seriálov by bolo spájanie dvoch hlavných postáv ako Moniky a Chandlera aktom zúfalstva“. Napriek tomu, „v *Priateľoch* to bol zásah génia, ktorý urobil obe postavy viac atraktívnejšie, zatiaľ čo poskytol potrebný odklon od hlavnej úlohy seriálu: Zachovanie romantickej rovnováhy medzi Rossom a Rachel.“ Monikin a Chandlerov vzťah je protikladom voči Rossovmu a Rachelinmu, pretože zostal „zdravý a silný do konca seriálu“, zatiaľ čo ostatné vzťahy boli prerušované. Autor *Encyclopedia of Television* Horace Newcomb si myslí, že Monikine city pre Chandlera sú zodpovedné za vyliečenie Chandlerovho strachu zo záväzkov. Redaktor magazínu *Slate* Ruth Graham pozoroval, že „Chandler je zobrazený ako seboupohŕdajúci stroskotanec vo vzťahu k ženám, až kým sa nechytí Moniky na konci 4. série“. Medičasom, Silveri si myslí, že seriál bežal tak dlho vďaka vzťahu Moniky a Chandlera. Vysvetľuje: „Ak by stredobodom *Priateľov* zostal Ross a Rachel, videli by ste oveľa kratší seriál.“ Vzťah Moniky a Chandlera sa považuje za dôvod predĺženia seriálu o približne tri roky. Crane a Kauffmanová mali vždy v úmysle dať Monike a Chandlerovi dieťa. Keď prišiel čas na napísanie finále seriálu, nápad adopcie novonarodených dvojčat prišiel v poslednej minúte jednoducho „pre zábavu“. Narodenie dvojčat bolo hlavnou dejovou líniou vo finále. Pomenované boli Jack a Erica, po Monikinom otcovi a biologickej matke. Rozdiel medzi jednotlivými narodeniami sú 3 minúty a 46 sekúnd. Aj keď nečakané objavenie sa Monikiných a Chandlerových dvojčat bolo všeobecne dobre prijaté, kritici sa pozastavili nad faktom, že dvojčatá boli zobrané domov z nemocnice v rovnaký deň, v aký sa narodili.

### Kasting
Monicu hrá americká herečka Courteney Coxová. Prvotným výberom tvorcov Cranea a Kauffmanovej bola herečka Janeane Garofalová, podľa ktorej rolu pôvodne písali. Páčil sa im jej „ostrejší a nahnevanejší“ hlas. Garofalová všan nakoniec rolu odmietla. Rola bola tiež ponúknutá herečke Jami Gertzovej, ktorá rolu odmietla, zatiaľ čo Leah Reminiová sa zúčastnila konkurzov predtým, ako bola obsadená ako Carrie Heffernanová v sitkome Dvaja z Queensu v roku 1998. Reminiová sa však napokon objavila v jednej epizóde *Priateľov* ako hosťujúca hviezda. Pred obsadením v *Priateľoch* bola Coxová známa vďaka účinkovaniu v hudobnom videu Bruca Springsteena „Dancing in the Dark“, v televízii pre svoju rolu Lauren Millerovej v sitkome *[[Family Ties]]* a v komediálnom filme *[[Ace Ventura: Zvierací detektív]]* v roli Melissy Robinsonovej*.* Po účinkovaní v sitkome *[[Seinfeld]]* ako Meryl, priateľka hlavnej postavy Jerryho Seinfelda, Coxovej producenti ponúkli rolu Monikinej rozmaznanej kamarátky Rachel, pretože Coxová mala „radostnú, pozitívnu energiu“, čo bolo rozhodne proti vízii Moniky, ktorú vtedy mali. Kvôli pocitu, že nebola dostatočne „zvláštna“ na stvárnenie Rachel, lobovala Coxová za rolu Moniky, aj vďaka tomu, že ju charakter postavy priťahoval pre svoju „silnú“ osobnosť. Tvorcovia sa však obávali, že by nebola dostatočne „húževnatá“. Ponuku na rolu dostala vtedy Jennifer Anistonová, po boku ktorej Coxová nakoniec hrala. Medzičasom bola silným konkurentom aj herečka Nancy McKeonová. Littlefieldovi sa páčili obe herečky a tak nechal finálne rozhodnutie na Cranea a Kauffmanovú. Nakoniec rolu vyhrala Coxová, lebo si tvorcovia počaj jej konkurzu všimli „niečo nové“. Kauffmanová povedala, že Coxová „priniesla celú kopu ďalších farieb“. Anistonová nakoniec dostala rolu Rachel.
náhľad|Najslávnejšej členke obsadenia seriálu v tom čase, herečke Courteney Coxovej, bola originálne ponúknutá rola Rachel, čo však nakoniec odmietla, pretože bola priťahovaná Monikinou „silnou“ osobnosťou.
Každý člen hlavného obsadenia *Priateľov* mal nejakú predošlú skúsenosť so sitkomami. Predtým, ako bola Coxová obsadená v *Priateľoch*, sa jej narastajúci úspech zakladal hlavne na jej výzore. Steve Weinstein z *[[Los Angeles Times]]* si myslí, že Monica bola Coxovej prvou rolou, ktorá sa zakladala na jej hereckých schopnostiach ako komediálnej herečky a nie na kráse, ako tomu bolo v sitkomoch ako napríklad *Ace Ventura: Zvierací detektív*. Coxová je presvedčená, že sa svoju rolu vďačí svojej krátkej role v sitkome *The Trouble with Larry*, ktorú považuje za prvýkrát, kedy hrala postavu, ktorá bola „vtipná“. Po skončení sitkomu získala teda akési odporúčanie pre *Priateľov*. Keď mali *Priatelia* premiéru, Coxová sa stala najznámejšiou členkou obsadenia seriálu spomedzi skupiny mladých, relatívne neznámych hercov, a teda bola kritikmi aj publikom prijatá ako hviezda seriálu, aj keď Crane a Kauffmanovej snahy boli *Priateľov* promovať ako ansámbel komédiu. Podľa herečky Lisy Kudrowovej, ktorá hrala Phoebe, je Coxová zodpovedná za návrh, aby celé obsadenie pracovalo spolu ako tím. Ako najviac skúsená herečka v tom čase Coxová radila svojim kolegom a kolegyniam, aby zostali otvorení voči nápadom ostatných, poznámkam a návrhom, pričom im dala oprávnenie povedať jej, „ak by som mohla urobiť hocičo zábavnejšie“. Pôvodne bola Coxová najviac platená z celého obsadenia. Preferujúc rovnaké zaobchádzanie so všetkými, všetci z obsadenia vyjednávali o rovnakých honorároch, žiadajúc Warner Bros. akceptovať ich žiadosť 100 000 dolárov za epizódu v tretej sérii, čo bolo zvýšenie z ich originálnych platov v inauguračnej sérii, kedy to bolo 22 000 dolárov za epizódu. V jednom momente dokonca herci zašli až tak ďaleko, že chceli bojkotovať svoj vlastný seriál, ak by ich požiadavky boli zamietnuté, dočasne odmietajúc obnoviť svoje expirujúce zmluvy. Štúdio napokon žiadostiam vyhovelo a do desiatej série zarábali herci 1 milión dolárov za epizódu, čo spravilo z Coxovej, Anistonovej a Kudrowovej najlepšie platené televízne herečky všetkých čias.

V čase obsadenia mala Coxová 30 rokov, čím bola druhou najstaršou z šestice hlavných predstaviteľov. Na začiatku finálnej desiatej série mala 39 rokov. Aj napriek tomu, že sú hlavné postavy zobrazené ako nadšení kávičkári, ktorí väčšinu svojho voľného času trávia v kaviarni, Coxová kávu nepije a počas hrania v seriálu sa iba tvárila. Kauffmanová zastáva názor, že Coxovej vlastná čistotnosť sa veľmi podobá na jej postavu; počas natáčania seriálu upratovala šatne svojich hereckých kolegýň. Coxová ma so svojou postavou a sebou rovnakú aj materskú povahu. Herečka si užívala hranie Moniky, pretože mala možnosť „preniesť svoju vlastnú osobnosť do nej, čo som nikdy predtým nemala možnosť urobiť.“ V istom momente však Coxová začala ľutovať, že súhlasila s rolou Moniky namiesto Rachel, zväčša kvôli nedostatku silných dejových línií, ako mali napríklad Ross a Rachel. Preto bola rada, keď sa jej postava dala dohromady s Chandlerom, vďaka čomu sa zlepšili aj dejové línie.

Coxová si zobrala herca Davida Arquetta v roku 1999 počas prestávky medzi piatou a šiestou sériou, čím si zmenila svoje meno na Courteney Cox Arquette. Úvodná znelka prvej epizódy šiestej série „O tom, čo prišlo po Vegas“ obsahuje interný vtip, kedy bolo Coxovej nové priezvisko „Arquette“ pridané k priezviskám všetkých mien obsadenia a štábu. Epizóda je venovaná Coxovej a Arquettovi: „Pre Courtneney a Davida, ktorí sa zobrali.“ Predtým, ako si Coxovú zobral, sa Arquette objavil v jednej epizóde *Priateľov* ako Phoebin objekt lásky. Počas 10. série Coxová otehotnela a v tom istom čase prechádzala so svojím televíznym manželom cez proces adopcie. Podobne ako Monica a Chandler, aj Coxová s Arquettom mali problém s otehotnením. Aj napriek tomu, že Kudrowovej tehotnosť v skutočnom živote bola zahrnutá v seriáli, to isté nemohlo byť urobené pre Coxovú, keďže seriál dlhodobo zobrazoval Moniku ako ženu, ktorá má problém otehotnieť. Štáb sa teda rozhodol jej tehotenstvo zakryť používaním väčšieho oblečenia. Aj napriek snahe zo strany štábu však diváci v niektorých momentoch tehotenstvo zachytili.

## Charakteristika

### Závislosť a neuróza
Na začiatku prvej série má Monica 25 rokov. Rita Loiaconová z *SheKnows Media* sa o Monice vyjadrila, že je najlepšie realizovanou postavou vďaka jej „spôsobom, ktoré sú perfektne rozvinuté. Podobne ako iné sitkomy so silnými ženskými rolami, ktoré boli populárne v osemdesiatych a deväťdesiatych rokoch 20. storočia, má Monica silný materinský inštinkt stálym „prízvukovaním túžby po materstve“. Ako „neoficiálna matka brlohu“ skupiny zastáva Monica rolu kvočky a je tak často vnímaná ako člen s najvyššou úrovňou sexteta. Ken Parish Perkinsová z *Chicago Tribune* ju označila ako najuzemnenejšiu postavu. Jill O'Rourke z *Crushable* ju vníma „lepidlo, ktoré držalo skupinu pohromade“. Ken Tucker z *Entertainment Weekly* si myslí, že Monica slúžila „ako pevné centrum v kruhu šialených kamarátov“ vďaka svojej „radostnej“ povahe v kombinácii s faktom, že má stabilnú prácu a vyzerá, že má najsilnejší zdravý rozum. John J. O'Connor pre *The New York Times* píše, že Monica prezentuje „najsilnejšie puto s realitou“ ako najrealistickejši zobrazená postava sitkomu. James Tison z *[[Bustle]]* súhlasí, že Monica je najlepšie vypovedaná postava seriálu. Robert Bianco z *Pittsburgh Post-Gazette* referujúc k Monice ako k „hlave priateľov“ ju popisuje ako rozumnú, vysvetľujúc, že ona aj jej brat Ross reprezentujú „relatívne stabilné centrá, okolo ktorých rotujú ostatní priatelia“. Emily Nussbaumová z *Natural Living Today* popisujúc ju ako „veľmi kompetentú“ prirovnala Monicu k rozprávkovej postave Snehulienky kvôli jej skúsenostiam s domácnosťou, na ktoré sa môže ostatných päť postáv silne spoľahnúť. Využíva tu podobnosť vzťahu medzi Snehulienkou a siedmimi trpaslíkmi.
[vľavo|náhľad|Monikina osobnosť má určité vlastnosti, ktoré sú často spájané s [Obsedantná neuróza|obsendatnou-kompulzívnou poruchou, no nikdy nie sú explicitne definované ako OCD]]
Zatiaľ čo Ayn Bernosová z *Though Catalog* ju identifikovala ako „s príznakom... organizátora“, Kelsey Millerová z *Refinery29* zhrnula Monikinu osobnosť ako zábavnú, podráždenú, milujúcu a súťaživú. Monica, ktorá je rada vo vedení, je známa ako „čistotná šialenkyňa“, posadnutá čistotnosťou a udržovaním svojho bytu v dokonalosti. Známa je tiež svojou neurózou, extrémnym obsendantno-kompulzívnym správaním a súťaživosťou vo svojej povahe. Osobnostné rysy sú prehnané kvôli humoru a zábave. Scenáristi nevyužili plný potenciál Monikinej neurózy na účely zábavy až do prvej epizódy sviatku Vďakyvzdania. Monica je tiež najhlasnejšiou spomedzi priateľov. Autorka Cheryl St. Johnová vo svojej knihe *Writing With Emotion, Tension, and Conflict: Techniques for Crafting an Expressive and Compelling Novel* napísala, že Monica prezentuje vlastnosti zvyčajne asociované s perfekcionizmom a panovačnosťou. James Tison z *Bustle* napísal, že Monikina čistotnosť a panovačnosť z nej často robila „tú chromú“ medzi jej priateľmi, aj keď „dokázala, že pravidlá a zodpovednosť sú niekedy dôležité“. Napriek tomu Steve Weinstein z *Los Angeles Times* poznamenal, že Monikine správanie má tendenciu byť v rozpore s jej obrazom „slečny perfektnej“. Vysvetľuje, že postava si „často robí blázna zo samej seba“ a okrem toho, že je „tak neúprosne úhľadná, že jej výrazy tváre diskomfortu pri pohľade na jednu zo svojich kamarátok, ako robí neporiadok, sú dostatočné na to, aby vyvolali úprimný smiech“. Aj keď ju niektoré zvyky a maniere robia silnou kandidátkou na osobu s obsendantno-kompulzívnou poruchou, považujú sa za „zvláštne a zábavné“ a jej kamaráti ich alebo ignorujú alebo si z nich robia žarty.

Kauffmanová ako tvorkyňa a scenáristka seriálu potvrdila, že Monikina extrémne organizovaná osobnosť je založená na nej. Vysvetľuje: „Mám v sebe veľa z Moniky, čo sa týka nutnosti mať všetko v istom smere.“ Píšuc o vývoji Monikinej osobnosti v *USA Today*, Robert Bianco pozoroval, že postava sa postupne vyvíja zo „starostlivej, opatrovateľskej postavy matky ... do ľahko odľahčenéj benevolentnej panovníčky“.

### Rodina a detstvo; kariéra a ľúbostný život
Monica má komplikovaný vzťah s jej rodičmi Jackom (Elliot Gould) a Judy Gellerovcami (Christina Picklesová), viac však so svojou mamou. *Entertainment Weekly* ich vzťah okomentovalo ako „úctu berúci“. Fakticky však mala väčšina hlavných postáv *Priateľov* so svojimi rodičmi „napäté vzťahy“. Opisujúc Judy ako „hyperkritickú“, Judy si užíva neustále kritizovanie vzhľadu svojej dcéry, jej kariéry a ľúbostného života, zatiaľ čo k svojmu synovi sa správa oveľa milšie. Chelsea Mizeová z *Bustle* napísala, že Monikine a Rossove „bláznivé spôsoby sa stali oveľa viac pochopiteľnými po... ich videní s rodičmi“. Autor *Encyclopedia of Television Shows, 1925 through 2010* Vincent Terrance si myslí, že Monikina súťaživosť má korene vo vyrastaní s Rossom ako bratom, s ktorým často súťažila ako dieťa. Kriti Tulsianiová z *IBNLive* popísala Monikin a Rossov vzťah ako „zmes lásky a súrodeneckej žiarlivosti s nutkaní dráždiť sa navzájom do najhlbšieho jadra existencie“, v ktorom si Ross robí žarty z váhy svojej sestry a Monica si ho doberá kvôli jeho nevydareným manželstvám. Čo sa týka etnika, Crane potvrdil, že Monica a Ross sú poloviční Židia. Ich otec je Žid a matka má nežidovský európsky pôvod. *Television's Changing Image of American Jews* však Moniku opísal ako „maskovaného“ Žida, vysvetľujúc, že „múdry, vtipný a neistý Ross vyzerá byť viac židovský“ ako Monica, ktorú autor odmietol ako niečo podobné čínskej bábike, čo sa týka výzoru a správania. Vo svojej knihe *Encyclopedia of American Jewish History, Volume 1* autor Stephen Harlan Norwood súhlasí, že oproti mužským Židom v seriáli boli Monikine židovské „znaky“ virtuálne odstránené.
náhľad|Herečka Christina Picklesová stvárňuje Monikinu hyperkritickú mamu, Judy Gellerovú.
Rachel a Monica sú veľmi rozdielne, aj keď zostali najlepšími kamarátkami od strednej školy. Aj keď majú obidve postavy podobné ekonomické pozadie, vyrástli na „dvoch rôznych koncoch sociálneho rebríčka strednej školy“. Rachel bola populárna roztlieskavačka a Monica „bojovala s telesnými problémami kvôli bytiu dieťaťom a tínedžerom s nadváhou“. Sabienna Bowmanová z *This Was TV* pozorovala, že „Monikine problémy ju nakoniec zanechali sebavedomejšiou ako Rachel a viac pripravenou na dospelosť.“ Monica mala nadšenie pre varenie od svojho detstva od momentu, kedy dostala svoju prvú detskú mikrovlnku Easy-Bake Oven. Jej postava mala počas seriálu viacero zamestatní týkajúcich sa varenia, pričom varila v piatich rôznych reštauráciach. Tento trend je podobný ako jej neustále menenie priateľov v hľadaní „perfektnej zhody“. Michael Hogan z *The Guardian* si myslí, že „súťaživá, perfekcionistická, obsendantno-kompulzívna nátura spôsobila, že bola dokonale vhodná pre kariéru šéfkuchárky“. Jej vášeň k pečeniu a jedlu však zodpovedná za jej extrémnu nadváhu počas detstva, strednej školy a univerzity. Uťahovanie si z objemnej Moniky je často používaný pri spomienkach postavy počas seriálu. Nadváha bola prvýkrát odhalená v druhej sérii v epizóde „O videu“. Okrem nadváhy je Monica zobrazená s nízkou sebeúctou, častým sa prejedaním a neustálou potrebou priťahovať na seba pozornosť. Počas univerzity bola Monica tak zahanbená, keď si Chandler, ktorý sa jej vtedy páčil, robil žarty z jej výzoru, že schudla. Autorka *Media and the Rhetoric of Body Perfection: Cosmetic Surgery, Weight Loss and Beauty in Popular Culture* Dr. Deborah Harris-Mooreová si myslí, že Monikina tendencia vyvinúť sa v organizátora má pôvod v jej problémoch z detstva s naberaním váhy, vysvetľujúc, že postava jedla nadmieru, aby „sa vyrovnala so svojimi emóciami“.

Vďaka svojej silne vôli má tendeciu prejavovať vynikajúcu vytrvalosť, pokiaľ ide o to, čo očakáva od svojich vzťahov, zamestaní a života vo všeobecnosti. Často sa odmieta uspokojiť s niečím, čo je menej, ako to, čo ju uspokojuje. Na začiatkoch seriálu si Monica vytvorí reputáciu pre svoje nešťastie a narážanie na nešťastné okolnosti v prípade randenia, romantických vzťahov a jej ľúbostného života. *Nick at Nite* si robil žarty, že postava „rada zachováva veci upratané vo svojom dome a svojom ľúbostnom živote, aj keď je to ťažšie“. Tento motív je často používaný na zábavné odľahčenie deja, keďže jej priatelia jej často pomáhali vyberať jej nové rande a priateľov. Vo svojej recenzii seriálu David Hiltbrand z *People* opísal postavu ako „neštastnú v láske, spoluzávislú“, zatiaľ čo Ken Parish Perkinsová z *Chicago Tribune* si všimla, že Monica „minie, keď mieri na Toho správneho“. Podľa Mike D'Avria zo *Splitsider* sa Monica „nikdy nevyhla skoku do vreca s náhodnými mužmi, ako aj ľudmi, s ktorými pracovala – medzi nimi napríklad maturant, stará láska zo strednej školy a alkoholik. Coxová opísala Moniku ako pojašenú, nahnevanú a sarkastickú, hovoriac o nej ako o sexuálne najviac aktívnej postave seriálu.

Spomedzi ženských postáv *Priateľov* trvalo stanovenie Monikinu štýlu najdlhšie. *InStyle* napísal, že Monikina kombinácia krátkeho, zvlneného účesu a tmavého rúžu evokovala „verziu deväťdesiatych rokov na štyridsiate roky“. Ashley Hoffmanová zo *Styleite* si myslí, že postava sa spočiatku „obliekala ako turista, ktorý sa snaží vypadať ako newyorčan“. So skriňou zloženou takmer s rovnakým počtom šiat a nohavíc, Monikin zmysel pre módu bol, podobne ako Rachelin a Phoebin, „trochu normcore a trochu corporate-casual“.

## Prijatie kritikov
Štyri mesiace pred premiérou *Priatelia* neprešli interným výskumom NBC, v ktorom bola ako možný faktor uvedená nesympatickosť hlavných postáv. Aj keď správa uznala Monicu ako jedinú postavu, ktorú testovacie publikum označilo pozitívne, NBC pripustila, že postavu identifikovali ako „veľmi pod žiadúcou úrovňou na vedenie“. V retrospektíve si Andrew Harruson z *The New Republic* myslí, že aj keď boli Monica a jej priatelia „povrchní, egocentrickí a spočiatku nároční na obľúbenie ... vo svojom solipizme a neúroze odrážali svet okolo seba ... oveľa viac presne ako akýkoľvek obyčajný rodinný sitkom“ nakoniec „vytvárajúc kávou voňajúci kokón, do ktorého chceli vstúpiť milióny.“ Recenzie sa postupne zlepšovali. Skorá kritika *Priateľov* označila Monicu za hviezdu seriálu: „Monica sa objavila ako príťažlivá, atraktívna, sebavedomá a motivovaná – vodkyňa skupiny.“ Zatiaľ čo mužom pripadala Monica atraktívne, ženy ocenili jej zmysel pre humor.

Keď mali *Priatelia* premiéru v septembri 1994, kritici Monicu vnímali ako hlavnú postavu seriálu; Ken Tucker z *[[Entertainment Weekly]]* toto pripisuje faktu, že Coxová bola vtedy najznámejšiou herečkou z obsadenia. Herečka dostávala veľké množstvo pozitivných recenzií za svoje hranie. Tony Scott z *Variety* komentoval, že celé obsadenie sa „javí vynaliezavo a ukazujú elegantné sitkomové zručnosti ... hlavne Coxová“. David Zurawik z *[[The Baltimore Sun]]* jej hranie označil za „ohromné“. John Kiesewetter Z *The Cincinnati Enquirer* ocenil Coxovej schopnosť „priniesť verbálnu aj fyzickú komédiu“. Sophie Miskiwová z *Contactmusic.com* pochválila Coxovú za predstavovanie Moniky s „roztomilou neurózou“. Ako postavu, *Lifetime* opísal Monicu ako „neurotickú, no stále roztomilú“. Emma Lordová z *[[Bustle]]* napísala: „Neviem si predstaviť, prečo by niekto nechcel byť Monikou Gellerovou,“ opisujúc ju ako „múdru“ a „rozumnú“. Priznávajúc si, že Monica „pravdepodobne nie je naša najobľúbenejšia postava,“ TalkTalk postavu opísal ako „úžasne neurotickú“. *[[Nick at Nite]]* ju ohodnotili tak, že je „tak roztomilá, ako je neurotická“ napriek jej panovačnej osobnosti. Howard Rosenberg z *[[Los Angeles Times]]* bol naklonený k celému obsadeniu, hlavnej ku Coxovej a jej postave, ktorú opísal ako „silnú“ a „roztomilú a vtipnú“. Píšuci tiež pre *Los Angeles Times*, Glenn Whipp opísal herečkinu schopnosť časovania humoru ako „dokonalú“ a že „prinisela Monikine neistoty spôsobom, že zmenila sebaodsudzovanie na formu umenia“. Jenna Mullinsová z *[[E!]]* označila Coxovú za „fantastickú komediálnu herečku“. Alec Harvey z *The Birmingham News* popísal Moniku ako „veľmi, veľmi zábavnú“ postavu. Kayla Upadhyayaová z *The Michigan Daily* ocenila fakt, že „Coxová do Moniky priniesla momenty úpriminosti a vážnosti“. Napriek tomu *The Washington Post* označil Coxovej hranie za „degradujúce“, zatiaľ čo Mike Ryan zo *ScreenCrush* ohodnotil Monicu ako „celkom normálnu, no nudnú postavu“.

V roku 1999 bola Coxová nominovaná na ocenenie *American Comedy Award for Funniest Supporting Female Performer in a TV Series*. Aj keď bola nepretržovane chválená za svoj výkon, Coxová nikdy nevyhrala Emmy Award za svoju rolu v *Priateľoch* počas celej doby vysielania seriálu, aj keď každý z jej piatich hereckých kolegov túto cenu získal. Coxová priznala, že pre viaceré nominácie pre Anistonovú a Kudrowovú „mala tažké časy nebrať to ... osobne“ uznávajúc, že ju ignorovanie „ranilo“. Veľa médii zaraďuje Coxovú do zoznamu niekoľkých úspešných televíznych hercov a herečiek, ktorí podľa nich mali vyhrať Emmy Award. Zlyhanie Academy of Television Arts & Sciences uznať Coxovú viedlo Jennu Mullinsovú z *E!* k otázke, „či má Hollywood niečo proti oceneniu fantastickej komediálnej herečky akou je Coxová“. V roku 2014 *SheKnows Media* publikovalo článok vysvetľujúci päť dôvodov autorky Rity Loiaconovej, prečo si myslí, že Monica je „najlepšou postavou *Priateľov*“, citujúc jej čistotnosť, otvorenosť a rolu „srdca skupiny“. Loiaconová povedala, že Monica „nemala len jeden definujúci aspekt; mala ich veľa a všetky boli rovnako podarené. Nespomínajúc jej ambície a zraniteľnosti, ktoré vyústili do jedného z najdojímavejších a srdcervúcich momentov seriálu.“ Dodatočne Loiaconová odsúdila fakt, že Coxová nikdy nevyhrala Emmy Award za svoj výkon a označila to za „absolútne zločinecké“. V roku 2015 napísal *HitFix* podobný článok s názvom „5 dôvodov, prečo je Monica Geller najlepšou priateľkou *Priateľov*“ pri príležitosti Coxovej päťdesiatych prvých narodenín. *The Birmingham News* označil v článku nasledovné epizódy za Monikine najlepšie: „Premiéra“, „O dvojčatách v dvoch častiach II“, „O videu“, „O Chandlerovi v debne“, „O embryách“, „O všetkých vďakyvzdaniach“, „O tom ako všetci vedia že vedia“, „O poslednej noci“, „O zásnubách“, „O monikinej a chandlerovej svadbe“, „Posledná epizóda“. Coxová za svoju najlepšiu epizódu považuje „O embryách“. Medzičasom označil *BDCwire* za najlepšie epizódy postavy tieto: „O tom, ako Ross a Monika tancovali“, „O zlacnených svadobných šatách“, „O Monikinych čižmách“, „O medúze“ a „O tom ako Monica spievala“.

Napriek pozitívnemu ohlasu ku Coxovej a jej postave boli niektoré aspekty Monikinej charakteristiky kritizované. Epizóda druhej série „O tom ako doktor Remoreto umrel“ priniesla kontroverziu kvôli jednej zo svojich dejových línii, ktorý sa točí okolo hádky Moniky a Rachel, ktorá z nich vyhrá posledný kondóm v ich byte na to, aby mala sex so svojím príslušným priateľom, Richardom a Rossom. Autorka Lynn M. vo svojej knihe *Narratives, Health, and Healing: Communication Theory, Research, and Practice* dej obraňovala argumentujúc, že propaguje bezpečný sex. Rachel nakoniec vyhrá kondóm v hre papier, kameň, nožnice, čím núti Moniku abstinovať na jednu noc. Monikine obézne alter ego „Tučná Monica“ bolo často obviňované z bytia ofenzívneho stereotypu ženy s nadváhou využívanom na zábavu. Aj keď indetifikujúc predošle obéznu postavu ako „štandartný televízny tróp“, Bim Adewunmiová z *New Statesman* napísala, že Tučná Monica „vždy udrela na divnú nôtu“ aj napriek snahám seriálu „určiť pevnú a uspokojivú minulosť postavy“. Megan Kirbyová z *xoJane* rozoberala otázku, aký negatívny dopad mohli mať seriálové vtipy o nadváhe na divákov s nadváhou: „Čo to znamená pre dievčatá ako ja, ktoré nikdy nebudú chudé? Sme odsúdené na bočné roly a stereotypy v našich životoch? Samozrejme, že toto nie je pravda. Niekedy ale rozmýšľam, temne a tajne: Tučné dievča sa nestane protagonistkou.“ Emma Tarverová z *Feminspire* si uvedomila, že Tučná Monica „ma ako dieťa doviedla k tomu, že som si myslela, že nie som hodná lásky, že si zo mňa bude moja rodina a moji priatelia neustále robiť srandu kvôli mojej váhe a nikdy by som som nemala flirtovať, pretože by som znechutila každého muža, na ktorého som sa pozrela.“ Kelsey Millerová z *Refinery29* však Tučnú Monicu prijala pozitívne ako „dôkaz toho, že môžem prekonať moju nechutnú plnosť a byť tiež braná ako roztomilá“. Napriek týmto sťažnostiam sa Tučná Monica ukázala veľmi populárna medzi divákmi, vďaka čomu scenáristi urobili až štyri epizódy s pohľadom do minulosti (tzv. flashbackové epizódy) s Tučnou Monicou. Aj keď sa fyzicky vyskytuje len v štyroch epizódach, odkazy na Tučnú Monicu sú približne v polovici všetkých epizód seriálu a odvtedy bola dostatočne populárna na to, aby sa z nej stal internetový mém.

## Referencie

## Zdroj

Kategória:Priatelia (seriál)